V y h l á s e n i e

Ministerstva práce, sociálnych vecí a rodiny Slovenskej republiky

	Návrh zákona o bezpečnosti a ochrane zdravia pri práci a o zmene a doplnení niektorých zákonov sa predkladá na rokovanie vlády Slovenskej republiky so zásadným rozporom  s 

Úradom jadrového dozoru Slovenskej republiky a Ministerstvom hospodárstva Slovenskej republiky

1.	Žiadajú v § 3 v písm. j) na konci ustanovenia čiarku nahradiť bodkočiarkou a doplniť slová „bezpečnosť  technického zariadenia, ktoré je vybraným zariadením v prevádzke jadrového zariadenia, je súčasťou jadrovej bezpečnosti podľa osobitného predpisu7).“ V poznámke pod čiarou k novému  odkazu 7 uviesť § 2 písm. e) a q) zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov.

2.	Žiadajú  v 15 v ods. 3 písm. d) bodku na konci vety nahradiť čiarkou a pripojiť nové písm.  
      e), ktoré   znie:
      „e) vybrané zariadenia v prevádzke jadrových zariadení.“

3.	Žiadajú v § 16 za ods. 3 vložiť nový odsek 4, ktorý znie:
      „(4) Oprávnenie podľa odseku 3 sa nevzťahuje na tie vyhradené technické zariadenia,       ktoré sú   súčasne vybranými zariadeniami v prevádzke jadrových zariadení.“

4.	Žiadajú v § 17 doplniť nový odsek 10, ktorý znie:
„(10) Odseky 1 až 8 sa nevzťahujú na odborne spôsobilých zamestnancov a osobitne odborne spôsobilých zamestnancov podľa osobitného predpisu.x)“. 
Poznámka pod čiarou k odkazu x) znie:  
„x) § 24 zákona č. 541/2004 Z. z.“.